Z A P I S N I K
10. sjednice Vijeća Mjesnog odbora Sloboština, održane dana
18. veljače 2022. godine u objektu mjesne samouprave Sloboština,
s početkom u 18:00 sati


NAZOČNI ČLANOVI VIJEĆA:  Srećko Krivić, Darko Konjiković, Goran Ratković, Danica Juričić Spasović, Antonio Pavlečić

Vijećnici Martina Hegedušić i Josip Benko pravovremeno su pismenim putem opravdali svoje odsustvo.

Predsjedava Goran Ratković, predsjednik Vijeća.

Zapisnik vodi: Darko Konjiković, vijećnik u Vijeću

Sjednica je započela u 18:04 h.

Sjednica će se snimati, postojati će video i audio zapis navedene sjednice.
Svi vijećnici su upoznati sa time i dali su usmeni pristanak.

Predsjednik konstatira da je na početku otvaranja Sjednice nazočno 5 članova Vijeća, što znači da Vijeće može pravovaljano odlučivati te otvara 10. sjednicu Vijeća Mjesnog odbora Sloboština.


USVAJANJE ZAPISNIKA

Bez rasprave, sa 5 glasova ˝ZA˝ Vijeće prihvaća tekst Zapisnika 9. sjednice održane 17. siječnja 2022. godine.


USVAJANJE DNEVNOG REDA

 Vijeće Mjesnog odbora jednoglasno prihvaća dnevni red. 


D n e v n i     r e d

1. Financijski plan Mjesnog odbora Sloboština za 2022.g. - donosi se

2. Plan malih komunalnih akcija MO Sloboština za 2022.g. - zaključak, donosi se

3. Izmjena Plana prioriteta PKA MO Sloboština za 2022.g. (Zrinjevac i Zagrebačke ceste) - zaključak, donosi se

4. Asfalterski program MO Sloboština za 2022.g. - zaključak, donosi se

5. Izvješće radnih tijela -zaključak, donosi se
6. Rasprava o produljenju odluke o privremenom ne održavanju dežurstva za građene zbog pandemije COVID-19 - zaključak, donosi se

7. Zahtjev za povremeno korištenje prostora MS Sloboština za potrebe Hrvatske stranke umirovljenika - zaključak, donosi se

8.  Zahtjev za povremeno korištenje prostora MS Sloboština za potrebe Udruge umirovljenika Novi Zagreb- zaključak, donosi se

9.Pitanja,prijedlozi, obavijesti


Ad.1. Financijski plan Mjesnog odbora Sloboština za 2022.g. - donosi se

Članovi Vijeća pismenim putem su informirani o predmetu rasprave.

[bookmark: _Hlk93764988]U raspravi sudjeluju: Danica Juričić Spasović, Goran Ratković, Srećko Krivić, Antonio Pavlečić i Darko Konjiković

Vijeće Mjesnog odbora Sloboština, nakon uvodne riječi Predsjednika, raspravljalo je financijskom planu MO Sloboština za 2022. godinu, koji je smanjen u odnosu na 2021. godinu radi općenitih mjera štednje Grada Zagreba u odnosu na prijašnje godine. VMO Sloboština očekuje poboljšanje financija za MO Sloboština kroz slijedeće godine mandata.

Nakon provedene rasprave, VMO Sloboština  jednoglasno donosi:



Z A K LJ U Č A K
O financijskom planu Mjesnog odbora Sloboština za 2022.g. - donosi se


1. Vijeće Mjesnog odbora Sloboština raspravljalo je o financijskom planu Mjesnog odbora Sloboština za 2022.godinu.

2. Vijeće MO Sloboština donijelo je zaključak kojim je financijski plan MO Sloboština za 2022. godinu jednoglasno usvojen.

3. Ovaj Zaključak dostavlja se Vijeću Gradske četvrti Novi Zagreb – istok.







Ad.2. Plan malih komunalnih akcija MO Sloboština za 2022.g. - zaključak, donosi se

Članovi Vijeća pismenim putem su informirani o predmetu rasprave.

U raspravi sudjeluju: Danica Juričić Spasović, Goran Ratković, Srećko Krivić, Antonio Pavlečić i Darko Konjiković

[bookmark: _Hlk86096289]Nakon uvodne riječi Predsjednika, Vijeće Mjesnog Odbora Sloboština komentiralo je sam Plan malih komunalnih akcija, te je generalno zadovoljno sa njim, sa naglaskom da se zatraži od podružnica ZG Holdinga - podružnice Zrinjevac i podružnice Čistoća, detaljniji cjenici i podaci vezani uz njihov godišnji plan rada u naselju Sloboština.  

Nakon provedene rasprave, VMO Sloboština sa 4 glasa ''ZA'' i 1 glasom ''SUZDRŽAN'' donosi:



Z A K LJ U Č A K
O planu malih komunalnih akcija MO Sloboština za 2022.g. - zaključak, donosi se

1. Vijeće Mjesnog odbora Sloboština raspravljalo je o Planu malih komunalnih akcija MO Sloboština za 2022.godinu.

2. Vijeće MO Sloboština je donijelo zaključak kojim se usvaja Plan malih komunalnih akcija za 2022.g. za naselje Sloboština sa naglaskom na bolju informiranost Vijeća MO od strane podružnica Zagrebačkog Holdinga – Zrinjevca i Čistoće, a vezano uz pojedine stavke Plana malih komunalnih akcija koje su iz njihovog djelokruga.

3. Ovaj Zaključak dostavlja se Vijeću Gradske četvrti Novi Zagreb – istok.









Ad. 3. Izmjena Plana prioriteta PKA MO Sloboština za 2022.g. (Zrinjevac i Zagrebačke ceste) - zaključak, donosi se

[bookmark: _Hlk93764950]Članovi Vijeća pismenim putem su informirani o predmetu rasprave.

U raspravi sudjeluju: Goran Ratković, Srećko Krivić, Darko Konjiković, Antonio Pavlečić i 
Danica Juričić Spasović

Vijeće Mjesnog odbora Sloboština raspravljalo je o izmjeni Plana prioriteta Plana Komunalnih Aktivnosti za 2022. godinu, koje se odnose na podružnice ZG Holdinga – Zrinjevac i Čistoću. Na početku rasprave Predsjednik vijeća je predložio navedene izmjene s kojima je upoznao članove vijeća, te je nakon toga povedena rasprava. Vijećnik Srećko Krivić je zatražio tražio da se u plan uključi još jedna stavka ( zamjena 6 klupa na igralištu OŠ Otok novima ), te je taj prijedlog JEDNOGLASNO prihvaćen i unesen u Plan. Nakon rasprave o pojedinim stavkama Plana, cijeni njihova izvođenja, rokovima i prioritetu njihova izvođenja, pristupilo se glasanju. 


Nakon provedene rasprave, VMO Sloboština sa 4 glasa ''ZA'' i 1 glasom ''SUZDRŽAN'' donosi 2 zaključka:



1. Z A K LJ U Č A K 
O izmjeni Plana prioriteta PKA MO Sloboština za 2022.g.  - zaključak,  donosi se

1. Vijeće Mjesnog odbora Sloboština raspravljalo je o izmjeni Plana prioriteta PKA MO Sloboština za 2022.g.

2. Vijeće Mjesnog odbora Sloboština donijelo je zaključak kojim se u Plan prioriteta PKA za 2022 g. uvrštavaju sljedeće stavke koje su u ingerenciji izvođača radova  Zrinjevac d.d.:

1. Izrada projektne dokumentacije za izgradnju dječjeg igrališta u Nežićevoj ulici.
2. Postavljanje klamerica za bicikle ( po Zaključku sa 7.sjednice - Plan prioriteta PKA za 2022., stavka 6. ). 
3. Sanacija ograde od školskog igralište na 2 mjesta  (sjeverna i istočna strana).
4. Uklanjanje postojeće drvene oglasne ploče na ulazu u MO Sloboština i postavljanje nove.
5. Postavljanje novih klupa (sjeverna strana Bolšićeve od autobusne stanice prema Ulici SR Njemačke – 6 komada ). 
6. Uklanjanje klupe iz parka ( južna strana, Stjepana Gradića 7 ).
7. Zamjena starih, drvenih i dotrajalih koševa za smeće, novima (zatvorenog tipa), ispred OŠ Otok i na školskom igralištu.
8. Izrada projektne dokumentacije za park za pse.
9. Sadnja živice uz ogradu školskog igrališta –istočna strana (između pločnika i ograde školskog igrališta).
10. Zamjena starih klupa sa novima na igralištu OŠ Otok ( 6 komada ).

3. Ovaj Zaključak dostavlja se Vijeću Gradske četvrti Novi Zagreb – istok i podružnici ZG Holdinga – Zrinjevac.




2. Z A K LJ U Č A K 
O izmjeni Plana prioriteta PKA MO Sloboština za 2022.g. - zaključak,  donosi se

1. Vijeće Mjesnog odbora Sloboština raspravljalo je o izmjena Plana prioriteta PKA MO Sloboština za 2022.g..

2. Vijeće Mjesnog odbora Sloboština donijelo je zaključak kojim se u Plan prioriteta PKA za 2022 g. uvrštavaju sljedeće stavke koje su u ingerenciji izvođača radova  Zagrebačke ceste d.d.:

1. Sanacija parkinga u ulici Vilima Fellera, prva 2 parkirna polja gledajući sa istoka. 
2. Spajanje dva dijela nogostupa, ulica Stjepana Gradića 13.
3. Sanacija pješačke staze uz zgradu u Zahradnikovoj ulici (Zahradnikova od broja 18-30) koja se nalazi u pješačkoj zoni i na kojoj je korijenje od drveća podiglo pješačku stazu (kockice kojom je staza popločana) i pješačka staza je takva opasna za starije osobe i djecu, vrlo lako se saplesti na te izbočine.
4. Uređivanje i  asfaltiranje parkinga u Miškininoj ulici (Ul. M.S.Bolšića 25, Kč. 1739/1; 17541/6).
5. Sanacija pješačke staze ispred kućnih brojeva Zahradnikoava 12-16.

3. Ovaj Zaključak dostavlja se Vijeću Gradske četvrti Novi Zagreb – istok i podružnici ZG Holdinga – Zagrebačke ceste.




Ad. 4. Asfalterski program MO Sloboština za 2022.g. - zaključak, donosi se
U raspravi sudjeluju: Goran Ratković, Srećko Krivić, Darko Konjiković, Danica Juričić Spasović i Antonio Pavlečić

Vijeće Mjesnog odbora Sloboština pismenim putem je obaviješteno o navedenoj temi. Nakon uvodne riječi Predsjednika, povela se rasprava koji su prioriteti VMO Sloboština vezani uz asfalterski program. Nakon rasprave JEDNOGLASNO je zaključeno da će VMO Sloboština dio sredstava iz asfalterskog programa iskoristiti za realizaciju projekata koji su uvršteni u PKA za 2022.g,. Projekti na koje se izričito mislilo prilikom ovog rebalansa, su projekt asfaltiranja i uređivanja dijela parkinga u ulici Vilima Fellera, te projekt uređenja parkinga u Miškininoj ( kod ulaza M.S.Bolšića 25 ). Vijećnik Anotnio Pavlečić skrenuo je pozornost na oštećenje parkinga preko puta ulaza M.S. Bolšića 6, a to se može sanirati sredstvima iz redovitog održavanja.


Nakon provedene rasprave jednoglasno je usvojen:


Z A K LJ U Č A K
O asfalterskom programu MO Sloboština za 2022.g. - zaključak, donosi se


1. Vijeće Mjesnog odbora Sloboština raspravljalo je o asfalterskom program MO Sloboština za 2022.godinu.

2. Vijeće Mjesnog odbora Sloboština donijelo je zaključak po kojem će dio sredstava iz Asfalterskog programa za 2022g. biti raspoređen na način da se sredstva iskoriste za realizaciju projekata iz PKA za 2022g., i to za sljedeće projekte:

· Sanacija parkinga u ulici Vilima Fellera, prva 2 parkirna polja gledajući sa istoka.
· Uređivanje i  asfaltiranje parkinga u Miškininoj ulici (Ul. M.S.Bolšića 25, Kč. 1739/1; 17541/6)

Također, ovim zaključkom se traži da se iz budžeta predviđenog za redovno održavanje sanira oštećenje parkinga preko puta ulaza M.S.Bolšića 6, gdje je nastala velika rupa u asfaltu.

3. Ovaj Zaključak dostavlja se Vijeću Gradske četvrti Novi Zagreb – istok i podružnici ZG Holdinga – Zagrebačke ceste.




Ad. 5. Izvješće radnih tijela -zaključak, donosi se

U raspravi sudjeluju: Danica Juričić Spasović, Goran Ratković, Srećko Krivić, Antonio Pavlečić i Darko Konjiković

Nakon uvodne riječi Predsjednika, riječ je predana Predsjednicima i Potpredsjednicima radnih tijela, koji su iznijeli svoja izvješća, viđenje i prijedloge za buduće aktivnosti vezane uz Radna tijela, a to su:

· Radno tijelo za pješačku zonu ( izlagatelj - Danica Juričić Spasović )
Poslano je nekoliko upita, na razne adrese, od MUP-a preko gradskih Ureda, ali su svi odgovori bili nedorečeni i nisu bili konkretizirani. Dobivena je informacija na traženi upit vezan uz postavljanje nadzornih kamera u pješačku zonu, da smo zavedeni na listu lokacija koje bi mogle to ostvariti u 2023. godini. Pošto nisu dobivene konkretne i tražene informacije, radno tijelo traži dodatnih 60 dana za formiranje novog izvješća. Zahtjev je JEDNOGLASNO usvojen.
· Radno tijelo za rekonstrukciju školskog igrališta ( izlagatelj – Srećko Krivić )
Nakon sastanka sa ravnateljicom OŠ Otok, zaključeno je da postoji obostrana želja za uređenjem školskog igrališta, jer stanje kao takvo je izuzetno nezadovoljavajuće, tako da se traži urgentno pristupanje ovom problemu i njegovom promptnom rješavanju. Radno tijelo je predložilo neke ideje oko rješavanja ovog problema, koje bi trebalo još dodatno provjeriti, te se traži dodatnih 30 dana za formiranje novog izvješća. Zahtjev je JEDNOGLASNO usvojen.
· Radno tijelo za čistoću ( izlagatelj – Antonio Pavlečić )
Radno tijelo je predalo svoje izvješće na temelju svih povratnih informacija dobivenih kroz komunikaciju sa nadležnim službama. Puno toga će ovisiti o Odluci o javnoj usluzi skupljanja komunalnog otpada u Gradu Zagreb, koja se treba usvojiti i krenuti sa svojom primjenom. Na temelju prikupljenih informacija, VMO je odlučilo u budućnosti pokrenuti pitanje izgradnje podzemnih spremnika za pojedine lokacije u naselju Sloboština. Izvješće radne skupine je JEDNOGLASNO usvojeno. 



Nakon provedene rasprave, VMO Sloboština jednoglasno donosi:




Z A K LJ U Č A K
O izvješću radnih tijela -zaključak, donosi se

1. Vijeće Mjesnog odbora Sloboština raspravljalo je o izvješću radnih tijela.

2. Vijeće Mjesnog odbora Sloboština donijelo je zaključak kojim prihvaća izvještaje predstavnika radnih tijela koje su predsjednici ili predstavnivci iznijeli usmenim putem. Također, s obzirom da su predstavnici 2 radna tijela (Radno tijelo za pješačku zonu i Radno tijelo za rekonstrukciju školskog igrališta) izvijestili Vijeće kako čekaju još neke odgovore od gradskih institiucija i MUP-a, te zatražili dodatno vrijeme za dobivanje istih, ovim zaključkom se produljuje vrijeme rada ova 2 radna tijela i to:

· na 60 dana – za Radno tijelo za pješačku zonu
· na 30 dana – za Radno tijelo za rekonstrukciju školskog igrališta

Radno tijelo za čistoću i odvoz otpada u naselju Sloboština je završilo svoj rad jer je došlo do svih relevantnih informacija, temeljem kojih će VMO Sloboština u svom daljnjem radu postupati u cilju povećanja čistoće u naselju Sloboština.

3. Ovaj Zaključak dostavlja se Vijeću Gradske četvrti Novi Zagreb – istok.




Ad.6. Rasprava o produljenju odluke o privremenom ne održavanju dežurstva za građene zbog pandemije covid-19 - zaključak, donosi se

[bookmark: _Hlk93766223]U raspravi sudjeluju: Goran Ratković, Srećko Krivić, Antonio Pavlečić

Vijeće Mjesnog odbora Sloboština, raspravljalo je o produljenju odluke o privremenom ne održavanju dežurstva za građane zbog pandemije Covid-19, te smatra da zbog trenutačne nepovoljne epidemiološke situacije, navedenu odluku o neodržavanju dežurstava za građane,  treba produljiti do slijedeće sjednice VMO Sloboština, gdje će se opet raspravljati o ukidanju ili produljenju navedene Odluke.

[bookmark: _Hlk93766337]Nakon provedene rasprave jednoglasno je usvojen:



Z A K LJ U Č A K
[bookmark: _Hlk93508639]O raspravi produljenja odluke o privremenom ne održavanju dežurstva za građane zbog pandemije Covid-19 - zaključak, donosi se



1. [bookmark: _Hlk93508663]Vijeće Mjesnog odbora Sloboština raspravljalo je produljenju odluke o privremenom ne održavanju dežurstva za građane zbog pandemije Covid-19.

2. Vijeće Mjesnog odbora Sloboština, donijelo je zaključak da zbog trenutačne, nepovoljne epidemiološke situacije, produljuje navedenu odluku o neodržavanju dežurstava za građane, do slijedeće sjednice VMO Sloboština, gdje će se opet raspravljati o ukidanju ili produljenju navedene Odluke.

3. Ovaj Zaključak dostavlja se Vijeću Gradske četvrti Novi Zagreb – istok.





Ad.7. Zahtjev za povremeno korištenje prostora MS Sloboština za potrebe Hrvatske stranke umirovljenika - zaključak, donosi se

U raspravi sudjeluju: Danica Juričić Spasović, Goran Ratković, Srećko Krivić, Antonio Pavlečić i Darko Konjiković

Predsjednik je obavijestio vijećnike o navedenom zahtjevu, te je zaključeno da VMO to ne može odobriti, jer je traženi termin već zauzet. Upućeni su da se prije slijedećeg predavanja zahtjeva, informiraju o slobodnim terminima.   


[bookmark: _Hlk96451034]Nakon provedene rasprave sa 5 glasova''SUZDRŽAN'' zahtjev nije usvojen, te je nakon toga  jednoglasno donesen zaključak:


[bookmark: _GoBack]

Z A K LJ U Č A K
O  zahtjevu za povremeno korištenje prostora MS Sloboština za potrebe Hrvatske stranke umirovljenika - zaključak, donosi se



1. Vijeće Mjesnog odbora Sloboština raspravljalo je o zahtjevu za povremeno korištenje prostora MS Sloboština za potrebe Hrvatske stranke umirovljenika.

2. Vijeće Mjesnog odbora Sloboština izglasalo je zaključak da se zahtjev za povremeno korištenje ne odobrava, zato što je navedeni prostor zauzet u traženom terminu.  

3. Ovaj Zaključak dostavlja se Vijeću Gradske četvrti Novi Zagreb – istok.





Ad.8. Zahtjev za povremeno korištenje prostora MS Sloboština za potrebe Udruge umirovljenika Novi Zagreb- zaključak, donosi se

U raspravi sudjeluju: Danica Juričić Spasović, Goran Ratković, Srećko Krivić, Antonio Pavlečić i Darko Konjiković

Vijećnici su obaviješteni pismenim putem, te je VMO Sloboština odlučilo da se navedeni zahtjev ne može odobriti, jer je već zauzet u traženom terminu. Ovaj zahtjev bi se tražio za period od 30 dana. Podnositelji zahtjeva su upućeni da se prvo informiraju prije slijedećeg predavanja zahtjeva za povremeno korištenje. 
Nakon provedene rasprave sa 5 glasova ''SUZDRŽAN'' zahtjev nije usvojen, te je nakon toga jednoglasno donesen zaključak:

Z A K LJ U Č A K
O  zahtjevu za povremeno korištenje prostora MS Sloboština za potrebe Udruge umirovljenika Novi Zagreb- zaključak, donosi se



1. Vijeće Mjesnog odbora Sloboština raspravljalo je o zahtjevu za povremeno korištenje prostora MS Sloboština za potrebe Udruge umirovljenika Novi Zagreb.

2. Vijeće Mjesnog odbora Sloboština izglasalo je zaključak da se zahtjev za povremeno korištenje ne odobrava, zato što je navedeni prostor zauzet u traženom terminu.  

3. Ovaj Zaključak dostavlja se Vijeću Gradske četvrti Novi Zagreb – istok.



Ad.9. Pitanja, prijedlozi, obavijesti

Predsjednik je upoznao vijećnike sa akcijama Zrinjevca, a vezano za orezivanje krošnji drveća u naselju Sloboština, koji su izvršeni u prošlom tjednu, te je generalno zadovoljan sa učinjenim, sa naglaskom da će se zatražiti izvršenje i ostalih zahtjeva postavljenih prema Zrinjevcu od strane VMO Sloboština.

Proširen je pješački pristup prijelazu Varićakova-Zahradnikova, grane su orezane, zamijenjeno je svjetlo ( postavljena je LED rasvjeta ), očekuje se postavljanje vertikalne signalizacije ( rješenje je izdano ), tražena je dodatna rasvjeta ( projekt u proceduri ).

Projekt postavljanja dodatne javne rasvjete na parkingu u Zahradnikovoj je završen i u narednom periodu se očekuje njegova realizacija, a u planu za 2022g je i izgradnja rasvjete na igralištu OŠ Otok.

Predsjednik je organizirao i nazočio sastanku stanara Bolšićeve 1-15 i predstavnika nadležnih gradskih Ureda, a vezano uz pokretanje projekta izgradnje dodatnih parkirnih mjesta na lokaciji Bolšićeva 1-15. Ideja je da se ove godine pripremi projektna dokumentacija za izgradnju parkinga, a sama izvedba da se uvrsti u Plan građenja za 2023. godinu.

Obzirom da više nije bilo pitanja i prijedloga predsjednik Vijeća zaključuje sjednicu u 19:24 sati.



KLASA: 024-08/22-003/433
URBROJ: 251-13-11-9-22-2
Zagreb, 18. veljače 2022.

Zapisnik sastavio:							
Darko Konjiković

Predsjednik
Vijeća Mjesnog odbora
Sloboština
Goran Ratković


